laion/Wikipedia-Exotic huggingface dataset:
প্রেরিত শিষ্য যোহনের নিকট প্রকাশিত বাক্য

প্রকাশিত বাক্য (রহস্যোদ্ঘাটনের পুস্তক; যোহনের নিকট রহস্যোদ্ঘাটন; যোহনের ভবিষ্যৎ ঘটনার ইঙ্গিতপূর্ণ পুস্তক) হল নূতন নিয়মের একটি পুস্তক। এই পুস্তকটি খ্রিস্টীয় পুনরুত্থানবাদে একটি কেন্দ্রীয় স্থান অধিকার করে রয়েছে। কোইন গ্রিকে লিখিত এই পুস্তকের প্রথম শব্দ apokalypsis (অর্থাৎ,"উন্মোচন" বা "রহস্যোদ্ঘাটন") থেকে এই পুস্তকটির নামকরণ করা হয়েছে। প্রকাশিত বাক্য নূতন নিয়ম অপ্রক্ষিপ্তাংশে ভবিষ্যৎ ঘটনার ইঙ্গিতপূর্ণ একমাত্র পুস্তক (যদিও নূতন নিয়মের সুসমাচার ও পত্রাবলি অংশে ভবিষ্যৎ ঘটনার ইঙ্গিতপূর্ণ কিছু সংক্ষিপ্ত পঙ্‌ক্তি রয়েছে)। প্রকাশিত বাক্য পুস্তকের গ্রন্থকার নিজের নাম "যোহন" বলে উল্লেখ করেছেন। তবে তার সঠিক পরিচয় গবেষকদের মধ্যে একটি বিতর্কের বিষয় হয়ে রয়ে গিয়েছে। জাস্টিন মারট্যার, আইরেনিয়াস, সার্ডিসের বিশপ মেলিটো, আলেকজান্দ্রিয়ার ক্লিমেন্ট এবং মিউর্যাপটরিয়ান পুথির রচয়িতা প্রকাশিত বাক্য পুস্তকের "যোহন"কে প্রেরিত যোহন বলে চিহ্নিত করেন। আধুনিক গবেষকেরা সাধারণভাবে ভিন্নমত পোষণ করেন। অনেকেই মনে করেন, এই পুস্তকের রচয়িতা একজন খ্রিস্টান নবি (ভবিষ্যদ্বক্তা) কোনও কোনও আধুনিক গবেষক এই পুস্তকের রচয়িতাকে এক অনুমিত চরিত্র মনে করেন। তাঁরা এই চরিত্রটির নাম দিয়েছেন "প্যাটমোসের জন"। একাধিক প্রথাগত সূত্র থেকে জানা যায়, সম্রাট ডোমিশিয়ানের রাজত্বকালে (৮১-৯৬ খ্রিস্টাব্দ) এই গ্রন্থটি রচিত হয়েছিল। এই ধারণার সপক্ষে যথেষ্ট প্রমাণও পাওয়া গিয়েছে। প্রকাশিত বাক্য পুস্তকটি তিনটি সাহিত্য বর্গের অন্তর্গত: পত্রমূলক, রহস্যোদ্ঘাটনমূলক ও ভবিষ্যদ্বাণীমূলক। এই পুস্তকের শুরুতে দেখা যায় এজিয়ানের প্যাটমোস দ্বীপ থেকে যোহন "এশিয়ার সপ্ত মণ্ডলী"র উদ্দেশ্যে একটি পত্র রচনা করছেন। এরপর তিনি ভাবদৃষ্টিতে দেখা একাধিক ঘটনার বিবরণ দিয়েছেন। এই বিবরণের মধ্যে রয়েছে ব্যাবিলনের মহাগণিকা ও পশু এবং পরিশেষে যিশুর দ্বিতীয় আগমন। এই পুস্তকের অস্পষ্ট ও অত্যধিক কল্পনামূলক বিবরণগুলিএ একাধিক খ্রিস্টীয় ব্যাখ্যা রয়েছে: ইতিহাসবাদী ব্যাখ্যা অনুসারে, ভাবদৃষ্টিতে দেখা এই ঘটনাগুলি হল ইতিহাসের একটি প্রসারিত দৃষ্টিভঙ্গি; প্রিটারিস্ট ব্যাখ্যা অনুসারে, এই ঘটনাগুলি প্রধানত প্রেরিতদের যুগের (খ্রিস্টীয় ১ম শতাব্দ) বা অনন্তপক্ষে রোমান সাম্রাজ্যের পতনের ইঙ্গিতবাহী; ভবিষ্যৎবাদীরা মনে করেন, এই পুস্তকে উল্লিখিত ঘটনাগুলি ভবিষ্যতের ঘটনার বিবরণ; এবং আদর্শবাদী ও প্রতীকবাদী ব্যাখ্যা অনুসারে, এই ঘটনাগুলি প্রকৃত ঘটনা বা ঐতিহাসিক ব্যক্তিত্বের বিবরণ নয়, বরং এগুলি আধ্যাত্মিক পথ এবং সৎ ও অসতের দ্বন্দ্বের একটি রূপক। আদি খ্রিস্টীয় যুগে জনপ্রিয়তা অর্জনকারী অন্যান্য ভবিষ্যৎ ঘটনার ইঙ্গিতপূর্ণ পুস্তকগুলি প্রামাণ্য শাস্ত্রের স্বীকৃতি পায়নি। কেবলমাত্র ২ এসড্রাস পুস্তকটি (যা এজরার ভবিষৎ ঘটনার ইঙ্গিতপূর্ণ পুস্তক নামেও পরিচিত) ইথিওপিয়ান অর্থোডক্স চার্চে প্রামাণ্য শাস্ত্র হিসেবে স্বীকৃত হয়। Carson, Don (২০০৫)। An Introduction to the New Testament (2nd সংস্করণ)। Grand Rapids, Michigan: Zondervan। পৃষ্ঠা 465ff। আইএসবিএন 0-310-51940-3।  Collins 1984, পৃ. 28। Bauckham 1992, পৃ. 2। Stuckenbruck 2003, পৃ. 1535-1536। Stuckenbruck 2003, পৃ. 1536। টেমপ্লেট:Book of Revelation
ইবরাহিম ইসমাইল চুন্দ্রিগড়

ইবরাহিম ইসমাইল চুন্দ্রিগড় (উর্দু: ابراہیم اسماعیل چندریگر‎‎; আই. আই. চুন্দ্রিগড় নামে পরিচিত) (১৫ এপ্রিল ১৮৯৮ - ১৩ মার্চ ১৯৬৮) ছিলেন পাকিস্তানের ৬ষ্ঠ প্রধানমন্ত্রী। তিনি ১৮৯৮ সালের ১৫ এপ্রিল ব্রিটিশ ভারতের বোম্বে প্রেসিডেন্সির আহমেদাবাদে জন্মগ্রহণ করেন। তিনি বোম্বে বিশ্ববিদ্যালয়ে শিক্ষালাভ করেছেন। বোম্বে বিশ্ববিদ্যালয়ে শিক্ষার্জন করার পর তিনি আহমেদাবাদে আইনজীবী হিসেবে কাজ শুরু করেন। ১৯১৪ সালে তিনি আহমেদাবাদ পৌরসভার সদস্য নির্বাচিত হন। ১৯৩৭ সালে তিনি বোম্বে আইন পরিষদের সদস্য নির্বাচিত হন। একই বছর তিনি বোম্বে হাইকোর্টে আইনজীবী হিসেবে যোগ দেন। ১৯৩৮ সালে তিনি মুসলিম লীগ পার্লামেন্টারি পার্টির ডেপুটি লিডার নির্বাচিত হন। ১৯৪০ থেকে ১৯৪৫ সাল পর্যন্ত তিনি বম্বে প্রাদেশিক মুসলিম লীগের প্রেসিডেন্ট ছিলেন। ব্রিটিশদের নিকট থেকে ক্ষমতা হস্তান্তরের পূর্বে গঠিত অন্তর্বর্তীকালীন সরকারে তিনি বাণিজ্য মন্ত্রীর দায়িত্বপালন করেছেন। পাকিস্তান প্রতিষ্ঠার পর গঠিত প্রথম মন্ত্রিসভায় তিনি বাণিজ্য মন্ত্রী ছিলেন। পরবর্তীতে তিনি আফগানিস্তানে পাকিস্তানের রাষ্ট্রদূত, উত্তর-পশ্চিম সীমান্ত প্রদেশ ও পশ্চিম পাঞ্জাবের গভর্নর এবং পাকিস্তানের আইনমন্ত্রী হিসেবে দায়িত্ব পালন করেছেন। ১৯৫৭ সালে হোসেন শহীদ সোহরাওয়ার্দী‌ পদত্যাগ করার পর রাষ্ট্রপতি ইস্কান্দার মীর্জা কর্তৃক চুন্দ্রিগড় অন্তর্বর্তীকালীন প্রধানমন্ত্রী হন। কৃষক শ্রমিক পার্টি, নেজামে ইসলাম, মুসলিম লীগ ও রিপাবলিকান পার্টির সমন্বয়ে তার জোট সরকার গঠিত হয়েছিল। নির্বাচনী আইন সংশোধন করে দেশে স্বতন্ত্র নির্বাচন প্রয়োগ করতে হবে এই শর্তে মুসলিম লীগ রিপাবলিকান পার্টির সাথে জোটে যোগ দিয়েছিল। কিন্তু জোটের শরিক দলগুলির মধ্যে মতপার্থক্য দেখা দেয়। এরপর ইস্কান্দার মীর্জা তাকে পদচ্যুত করেন। করাচির একটি সড়কের নাম তার স্মরণে আই. আই. চুন্দ্রিগড় রোড রাখা হয়েছে। ইব্রাহীম ইসমাইল চুন্দ্রিগড়, বাংলাপিডিয়া[স্থায়ীভাবে অকার্যকর সংযোগ] I. I. Chundrigar[স্থায়ীভাবে অকার্যকর সংযোগ] Chronicles Of Pakistan
শওকত জঙ্গ

শওকতজঙ্গ (মৃত্যুঃ ১৬ অক্টোবর ১৭৫৬) ছিলেন পূর্ণিয়ার নায়েব নাযিম এবং বাংলা-বিহার-উড়িষ্যার শেষ স্বাধীন নবাব সিরাজউদ্দৌলার প্রতিদ্বন্দ্বী। তিনি ছিলেন নবাব আলীবর্দী খানের ভ্রাতুষ্পুত্র সৈয়দ আহমদ খান সওলত জং এর পুত্র। শওকতজঙ্গ ছিলেন বাংলার নবাব আলীবর্দী খান- এর নাতি এবং সিরাজউদ্দৌলার খুড়তুতো ভাই। আলীবর্দী খানের ছিল তিন কন্যা। তিন কন্যাকেই তিনি নিজের বড়ভাই "হাজি আহমদ"- এর তিন পুত্র, নোয়াজেশ মোহাম্মদের সাথে বড় মেয়ে ঘসেটি বেগমের, সৈয়দ আহমদ খান সওলত জং সাথে মেজো মেয়ে মায়মুনা বেগমের এবং জয়েনউদ্দিন আহম্মদের সাথে ছোট মেয়ে আমেনা বেগমের বিয়ে দেন। তিনি ছিলেন আলীবর্দী খানের মেজ মেয়ে মায়মুনা বেগমের সন্তান। তার জন্মতারিখ বা সাল সম্পর্কে বিশদ জানা যায় না। পিতা সৈয়দ আহমদ খান সওলত জং-এর মৃত্যুর পর ১৭৫৬ খ্রিষ্টাব্দের ২৭ মার্চ তিনি পূ্র্ণিয়ার নায়েব নাযিম নিযুক্ত হন। "সৈয়দ আহমদ খান - বাংলাপিডিয়া"। সংগ্রহের তারিখ ২০১৮-০২-০৯।  কপালে কবর জোটেনি ঘষেটি বেগমের শওকত জঙ্গ। শওকত জঙ্গ - বাংলাপিডিয়ায় প্রকাশিত নিবন্ধ।
চট্টগ্রাম পানি সরবরাহ ও পয়ঃনিষ্কাশন কর্তৃপক্ষ

চট্টগ্রাম পানি সরবরাহ ও পয়ঃনিষ্কাশন কর্তৃপক্ষ সংক্ষেপে চট্টগ্রাম ওয়াসা বাংলাদেশের চট্টগ্রাম জেলায় অবস্থিত পল্লী উন্নয়ন ও সমবায় বিভাগের অধীনে একটি সরকারি প্রতিষ্ঠান। এই প্রতিষ্ঠানের অধীনে চট্টগ্রাম বিভাগীয় শহরে পানি সরবরাহ সহ সম্পর্কিত আনুষঙ্গিক কার্যক্রম পরিচালিত এবং নিয়ন্ত্রিত হয়। এই কার্যালয়ের নামানুসারে ওই স্থান ওয়াসা মোড় হিসেবে পরিচিত। কার্যালয়টি ১৯৬৩ সালের ১৯৬৩ সালের ১৬ অক্টোবর পূর্ব পাকিস্তান অধ্যাদেশ নম্বর ১৯-এর অধীনে চট্টগ্রাম শহরে প্রতিষ্ঠিত হয়। বৃষ্টি, বন্যা এবং ভূপৃষ্ঠ জল নিয়ন্ত্রণে প্রয়োজনীয় নির্মাণ, পরিচালনা ও জলনিকাশ সুবিধা রক্ষণাবেক্ষণ ঘন বর্জ্য ব্যবস্থাপনা "চট্টগ্রাম ওয়াসা"। chittagong.gov.bd। chittagong.gov.bd। ৫ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৬।  রহমান, মোকসেদুর (জানুয়ারি ২০০৩)। "ওয়াসা, চট্টগ্রাম"। সিরাজুল ইসলাম; আমিরুল ইসলাম চৌধুরী (অনলাইন)। বাংলাপিডিয়া (অনলাইন)। বাংলাদেশ: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ জুলাই ২২, ২০১৬।  "লক্ষ্য উদ্দেশ্য"। ctg-wasa.org.bd। চট্টগ্রাম ওয়াসা। সংগ্রহের তারিখ জুলাই ২২, ২০১৬।  দাপ্তরিক ওয়েবসাইট বাংলাপিডিয়ায় ওয়াসা, চট্টগ্রাম
অরবিট ডাউনলোডার

অরবিট ডাউনলোডার হলো মাইক্রোসফট উইন্ডোজ এর একটি ডাউনলোড ম্যানেজার। এই প্রোগ্রামটির প্রধান একটি বৈশিষ্ট্য হলো ইউটিউব,￼￼ ডেইলিমোশন,￼￼ মেটাকেফে ইত্যাদি সাইট এর ভিডিও দেখানো ও তা ডাউনলোড করা। এই ডাউনলোডারটি ফাইলকে ছোট ছোট ভাগে ভাগ করে ডাউনলোডের গতি বৃদ্ধি করে যা অন্য ব্যবহারকারীদের ব্যান্ডউইথ একই রাখে। অরবিট ডাউনলোডার এইচটিপিপি, এইচটিপিপিএস, এফটিপি, মেটালিংক, আরটিএসপি, এমএমএস এবং আরটিএমপি ইত্যাদি প্রোটোকল থেকে ডাউনলোড করার অনুমতি দিয়ে থাকে।ইন্টারনেট এক্সপ্লোরার,মজিলা ফায়ারফক্স,ম্যাক্সথন,অপেরা ওয়েব ব্রাউজার ইত্যাদিতে অরবিট ডাউনলোডার চলে। যদিও অরবিট ডাউনলোডার বিনামূল্যে ব্যবহার করা যায় তবে এটি একধরনের বিজ্ঞাপন প্রচারক পণ্য। এটি এর হোমপেইজ প্রায় পরিবর্তন করে এবং বিভিন্ন ধরনের সফটওয়ার ইন্সটল করার জন্য প্রচার করে যা ক্ষতিকর নয়। এটি তার হোম পেইজে কিছু বিল্টইন বিজ্ঞাপন দেখায় এবং কিছু দেখায় কোনো ফাইল ডাউনলোড হবার পর। পরবর্তীতে একটি রিপোর্ট করা হয় যে অরবিট ডাউনলোডারের ৪.১.১.১৫ ভারশনে একটি বটনেট-যুক্ত আছে যা এটির ব্যবহারকারীর অজ্ঞাতে একটি ডিডস (ডেনিয়েল ওফ সার্ভিস) এট্যাক করে।. এই ধরনের কাজের জন্য নিরাপত্তা বিশ্লেষকরা এটিকে একধরনের ভাইরাস হিসেবে চিন্হিত করে। এর বর্তমান ভারশন ৪.১.১.১৯ এ আগের এই মডিউল আছে কিনা এই ব্যাপে কোনো নিশচিত তথ্য নেই। ডাউনলোড ম্যানেজার এর মধ্যে তুলনা রিয়েল টাইম ম্যাসেজিং প্রোটোকল Notes "Changelog"। OrbitDownloader.com। Innoshock। ১৬ এপ্রিল ২০১০। ১০ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১১।  "Orbit Downloader 4.0.0.6"। Softpedia। SoftNews SRL। ১৩ জানুয়ারি ২০১১। সংগ্রহের তারিখ ৪ ফেব্রুয়ারি ২০১১।  "Features"। OrbitDownloader.com। Innoshock। সংগ্রহের তারিখ ৪ ফেব্রুয়ারি ২০১১। [স্থায়ীভাবে অকার্যকর সংযোগ] "Orbital Decay: the dark side of a popular file downloading tool"। We Live Security। ESET। ২১ আগস্ট ২০১৩। সংগ্রহের তারিখ ২১ আগস্ট ২০১৩।  দাপ্তরিক ওয়েবসাইট Review at Download.com Review at Softonic.com টেমপ্লেট:Windows-software-stub
চিপ (কম্পিউটার)

চিপ হলো একধনের ব্যক্তিগত সিংগেল বোর্ড কম্পিউটার যেটা আমেরিকার নেক্সট থিংস কোম্পানি কিকস্টারটারের মাধ্যমে বিতরন শুরু করে। "পৃথিবীর প্রথম ৯ $ এর কম্পিউটার” এর প্রচার এভাবেই করা হয়।২০১৬ সালের জুলাই মাসে এটি এর ব্যবহারকারীদের কাছে পাঠানো হয়েছে। বিল্ট ইনওয়াই ফাই ব্লুটুথ ৪.০ সম্পূর্ণ ইউএসবি কম্পোজিট ভিডিও পোর্ট সংযুক্ত কম্পোজিট ভিডিও কেবল ব্যাটারি দিয়ে চার্জ করা যাবে ভিজিএ এডাপ্টার এইচডিএমাই এডাপ্টার লিনাক্স অপেরেটিং সিস্টেম সাধারণ সফটওয়ার পূর্ব থেকেই ইন্সটল করা "CHIP - The World's First Nine Dollar Computer"। Kickstarter। সংগ্রহের তারিখ ১১ অক্টোবর ২০১৫।  Raymond Wong (২০১৫-০৫-০৭)। "C.H.I.P. the super tiny computer that only costs $9"। Mashable.com। সংগ্রহের তারিখ ২০১৬-০৭-১৬।  "$9 Debian-Based C.H.I.P. Computer Is a Kickstarter Smash | Developers"। LinuxInsider। সংগ্রহের তারিখ ২০১৬-০৭-১৬।  "The World's First Nine Dollar Computer"। Get C.H.I.P.। ২০১৬-০৬-২৩। ২০১৬-০৭-১৯ তারিখে মূল থেকে আর্কাইভ করা। সংগ্রহের তারিখ ২০১৬-০৭-১৬।  "Get C.H.I.P. - The World's First Nine Dollar Computer"। Nextthing.co। ২০১৬-০৬-২৩। সংগ্রহের তারিখ ২০১৬-০৭-১৬।  John Patrick Pullen (২০১৫-০৫-১৪)। "C.H.I.P Could Be the World's Cheapest Computer"। Time.com। সংগ্রহের তারিখ ২০১৬-০৭-১৬।
ফাজিলকা জেলা

ফাজিলকা জেলা (গুরুমুখী: ਫ਼ਾਜ਼ਿਲਕਾ ਜ਼ਿਲ੍ਹਾ, প্রতিবর্ণী. ফ়াজ়িলকা জ়িল্হা) উত্তর-পশ্চিম ভারতীয় প্রজাতন্ত্রে, পাঞ্জাব রাজ্যের ২২টি জেলার মধ্যে অন্যতম নতুন জেলা। এই জেলায় ৩১৪টি রাজস্ব গ্রাম আছে। ফাজিলকা জেলার  সদর দপ্তর  ফাজিলকা শহর। আবোহার এই জেলার বৃহত্তম শহর। ২৭ জুলাই ২০১১ সালে, ফাজিলকা জেলাকে পাঞ্জাব সরকারের দ্বারা পাঞ্জাবের ২১তম জেলা হিসেবে ঘোষণা করা হয়. তার আগে  ফাজিলকা ফিরোজপুর জেলার অন্তর্ভুক্ত ছিল। এটা পাকিস্তান সীমান্তের পাশে অবস্থিত। উত্তরে ফিরোজপুর জেলা, শ্রী মুক্তসার সাহিব এর পূর্বে, দক্ষিণে রাজস্থান এবং পাকিস্তান পশ্চিমে। এটি ফজল দীন দ্বারা অধিষ্ঠিত ছিল এবং নাম ছিল বাংলা।   গ্রীষ্মকালে খুব গরম এবং শীতকালে খুব ঠান্ডার জন্য, এটির জলবায়ু চরভাবাপন্ন। শতদ্রু নদী, জেলার মধ্য দিয়ে প্রবাহিত হয়ে  ভারত-পাকিস্তান সীমান্ত দিয়ে পাকিস্তানেের দিকে প্রবাহিত হয়। জেলা প্রশাসকই, জেলার সিইও। ২০১৪ সালে মনজিত ব্রার, আইএএস,  ফাজিলকা জেলা প্রশাসক হন। জেলাটি প্রশাসনিকভাবে নিম্নলিখিত তহশিলের বিভক্ত : ফাজিলকা আবোহার জালালাবাদ আবোহার শহর, ফাজিলকা জেলার বৃহত্তম শহর। ভারতের ১৯৬১ সালের  জনগণনা অনুসারে, ফিরোজপুর জেলার ফাজিলকা তহশীল এর ৬০.২% মানুষ হিন্দি, তাদের ভাষা হিসাবে নিবন্ধিত করেছে এবং কেবলমাত্র ৩৯.৪% পাঞ্জাবী ভাষাকে তাদের ভাষা হিসাবে নিবন্ধিত করেছে। Eye on urban voter, Fazilka, Pathankot made districts "সংরক্ষণাগারভুক্ত অনুলিপি" (পিডিএফ)। ৭ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ জুলাই ২০১৬।
ক্রিস হেমসওয়ার্থ

ক্রিস হেমসওর্থ (জন্ম ১১ অগাস্ট ১৯৮৩) একজন অস্ট্রেলীয় অভিনেতা। তিনি অস্ট্রেলীয় টিভি ধারাবাহিক হোম এন্ড অ্যাওয়ে-তে কিম হাইড চরিত্রে (২০০৪) এবং থর চরিত্রে মার্ভেল সিনেমাটিক ইউনিভার্স নির্ভর থর (২০১১), দ্য অ্যাভেঞ্জার্স (২০১২), থর: দ্য ডার্ক ওয়ার্ল্ড (২০১৩), এবং অ্যাভেঞ্জার্স: এজ অব আলট্রন (২০১৫) চলচ্চিত্রগুলোতে অভিনয় করে সর্বাধিক পরিচিতি লাভ করেন। বিজ্ঞান কল্পকাহিনি নির্ভর চলচ্চিত্র স্টার ট্রেক (২০০৯), রোমহর্ষক রোমাঞ্চকর আ পারফেক্ট গেটওয়ে (২০০৯), হরর কমেডি দ্যা কেবিন ইন দ্যা উডস (২০১২), ডার্ক ফ্যান্টাসি অ্যাকশন চলচ্চিত্র স্নো হোয়াইট অ্যান্ড দ্য হান্টসম্যান (২০১২), যুদ্ধ ভিত্তিক রেড ডাউন (২০১২) এবং জীবনী ভিত্তিক স্পোর্টস ড্রামা চলচ্চিত্র রাশ (২০১৩) চলচ্চিত্র সমূহে অভিনয় করেছেন। এছাড়াও ২০১৫ সালে, হেমসওর্থ অ্যাকশন থ্রিলার ছবি ব্ল্যাকহ্যাট, কমেডি ফিল্ম ভ্যাকেশন এবং জীবনী নির্ভর থ্রিলার ইন দ্যা হার্ট অব দ্যা সী এই চলচিত্রগুলোতে সফল ভাবে অভিনয় করেন। ক্রিস হেমসওর্থ সনি'স রোবটের ঘোস্টবাস্টার্স চলচিত্রে পার্শ্ব চরিত্রের ভূমিকায় অভিনয় করেন। . "Chris Hemsworth Bio"। UsMagazine.com। সংগ্রহের তারিখ ১৬ অক্টোবর ২০১৩।  "Thor's Chris Hemsworth Turns a Year Older"। People.com (video)। ১১ আগস্ট ২০১১। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৬। ...celebrates his 28th  Fleming, Mike, Jr. (১২ জুন ২০১২)। "Chris Hemsworth Boards Whale of a Tale 'In The Heart of the Sea'; Will DreamWorks Bite?"। Deadline.com। ২৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১২।  Lesnick, Silas (১০ জুন ২০১৫)। "Chris Hemsworth is the New Ghostbusters Receptionist!"। Comingsoon.net। সংগ্রহের তারিখ ১৮ জুলাই ২০১৬।  উইকিমিডিয়া কমন্সে ক্রিস হেমসওয়ার্থ সংক্রান্ত মিডিয়া রয়েছে। অলমুভিতে ক্রিস হেমসওয়ার্থ ইন্টারনেট মুভি ডেটাবেজে ক্রিস হেমসওয়ার্থ  (ইংরেজি) টার্নার ক্লাসিক মুভিজ ডেটাবেজে ক্রিস হেমসওয়ার্থ (ইংরেজি) টেমপ্লেট:এমটিভি মুভি পুরস্কার শ্রেষ্ঠ মারপিট
মুনশি আশরাফ হোসেন

সাহিত্যরত্ন মুনশি আশরাফ হোসেন (১৮৯২-১৯৬৫) বাঙালি কবি, গবেষক, পুথি ও লোকসাহিত্য সংগ্রাহক। আশরাফ হোসেন ১৮৯২ সালে সিলেটের কমলগঞ্জ থানার রহিমপুর গ্রামে জন্মগ্রহণ করেন। তিনি স্থানীয় মক্তবে শিক্ষা শুরু করেছেন। কওমি মাদ্রাসায় পাঁচ বছর শিক্ষার্জনের পর তিনি মুনশি উপাধি লাভ করেন। কালিপ্রসাদ মধ্য ইংরেজি স্কুলে তিনি তৃতীয় শ্রেণী পর্যন্ত পড়াশোনা করেছেন। এর তিন বছর পর ১৯১৮ সালে নিজ গ্রামে তার স্থাপিত প্রাথমিক বিদ্যালয়ে শিক্ষকতা শুরু করেন। ১৯২২ সালে তিনি এই স্কুলের প্রধান শিক্ষক হন। একই বছর শিলচর নর্মাল স্কুল থেকে গুরু ট্রেনিং পরীক্ষায় উত্তীর্ণ হন। আশরাফ হোসেন ১৯১৮ সালে সাহিত্য চর্চা শুরু করেন। বিভিন্ন ম্যাগাজিন ও পত্রিকায় তিনি স্থানীয় সমস্যাদি নিয়ে লেখালেখি করতেন। একই সময়ে লোকসাহিত্য সংগ্রহ নিয়ে উৎসাহিত হন। দীনেশচন্দ্র সেনের পূর্ববঙ্গ-গীতিকা গ্রন্থে তার সংগৃহিত মণিপুরের লড়াই সংকলিত হয়েছে। তিনি ১২টি মৌলিক গ্রন্থ প্রণয়ন করেছেন। এর মধ্যে রয়েছে আশরাফ দেওয়ানা, ভূমিকম্পের কবিতা, আদম খাঁ দেওয়ানের গীত ইত্যাদি। লোকসাহিত্য বিষয়ে তার সম্পাদিত ৩০টি গ্রন্থ রয়েছে যার মধ্যে রয়েছে দিলকুশ কন্যার বারমাসী, শান্তিকন্যার বারমাসী, লিলাইর বারমাসী, মধুমালার গীত প্রভৃতি। এছাড়াও তিনি ১৭টি পাঠ্যপুস্তক প্রণয়ন করেছেন। যেমন মক্তবি বাল্যশিক্ষা, সাহিত্য সুধা, নববিধান ধারাপাত ইত্যাদি। মাসিক আল ইসলাহ পত্রিকায় তার রচিত সিলহটের ইতিহাস ধারাবাহিকভাবে প্রকাশিত হয়েছে। সাহিত্যে অবদানের স্বীকৃতি হিসেবে মুর্শিদাবাদ বঙ্গ সাহিত্য মন্ডল ১৯৩৫ সালে তাকে পুরাতত্ত্ববিদ উপাধি দেয়। ১৯৪৩ সালে আসাম সরকার তাকে সাহিত্য বৃত্তি প্রদান করে। ১৯৫২ সালে নিখিল বঙ্গ সাহিত্য সংঘ তাকে সাহিত্যরত্ন ও কাব্যবিনোদ উপাধি দেয়। ১৯৬৫ সালে পাকিস্তান সরকার তাকে তমগা-ই-কায়েদে আজম উপাধি প্রদান করে। বাংলা একাডেমি তাকে আর্থিক সহায়তা প্রদান করেছিল। আশরাফ হোসেন ১৯৬৫ সালের ২৪ জানুয়ারি নিজ গ্রামে মৃত্যুবরণ করেন। সাহিত্যরত্ন মুনশি আশরাফ হোসেন, বাংলাপিডিয়া
অলিম্পিকে মরক্কো

মরোক্কো প্রথম অলিম্পিক গেমসে অংশগ্রহণ করে ১৯৬০ সালে এবং তার পরের ১৯৮০ মস্কো গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। ১৯৮০ গ্রীষ্মকালীন অলিম্পিক মরোক্কো যুক্তরাষ্ট্রের নেতৃত্বে বয়কট করেছিল। এছাড়া মরোক্কো ১৯৭৬ গ্রীষ্মকালীন গেমস আফ্রিকান বয়কটের অংশ হিসাবে বয়কট করে, যাতে তার পাঠানো প্রতিনিধিদের ফিরিয়ে নেয়। শীতকালীন অলিম্পিক গেমসে মরোক্কোর অভিষেক হয় ১৯৬৮ সালে। তারপর থেকে মরোক্কো অনিয়মিত ভাবে ৬টি শীতকালীন অলিম্পিক গেমসে অংশগ্রহণ করেছে। মরোক্কোর ক্রীড়াবিদগন গ্রীষ্মকালীন অলিম্পিকে ২২টি পদক জিতেছে। সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কোন পদক জিততে পারেনি। মরোক্কোর জাতীয় অলিম্পিক কমিটি ১৯৫৯ সালে গঠিত এবং একই বছর আন্তর্জাতিক অলিম্পিক কমিটি কর্তৃক স্বীকৃত হয়। প্যারালিম্পিকে মরোক্কো আফ্রিকান গেমসে মরোক্কো "Morocco"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Morocco"। Sports-Reference.com। ৩১ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৬।
কমলা দাশগুপ্ত

কমলা দাশগুপ্ত (১১ই মার্চ ১৯০৭ – ১৯শে জুলাই ২০০০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী ও সাহিত্যিক কমলা দাশগুপ্ত ১৯০৭ সালে ঢাকার বিক্রমপুরে এক বৈদ্য পরিবারে জন্মগ্রহণ করেন। ১৯২৪ সনে তিনি ঢাকার ব্রাহ্মবালিকা শিক্ষালয় থেকে প্রবেশিকা পাশ করেন। এর পরে তার পরিবার কলকাতায় গমন করে। কলকাতায় তিনি বেথুন কলেজে ভর্তি হন। ১৯২৮ সনে বেথুন কলেজ থেকে বি.এ ডিগ্রি লাভ করেন এবং পরে কলকাতা বিশ্ববিদ্যালয়ের অধীনে ইতিহাসে এম.এ পাস করেন। এম.এ শ্রেণির ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। তিনি বিপ্লবী দীনেশ মজুমদারের কাছে লাঠিখেলা শিখতে আরম্ভ করেন। ১৯২৯ সালে যুগান্তর দলের নেতা রসিকলাল দাসের প্রেরণায় গান্ধীর অহিংসবাদ ছেড়ে সশস্ত্র সংগ্রামের জন্য যুগান্তর দলে যোগ দেন। সহপাঠী হিসাবে ছিল কল্যাণী দাস। তিনি বীণা দাসকে রিভলবার সরবরাহ করেন যা দিয়ে তিনি ফেব্রুয়ারি ১৯২২ সালে গভর্নর স্ট্যানলি জ্যাকসনকে হত্যার চেষ্টা করেন। তিনি বোমা হামলার সাথে জড়িত থাকার কারণে বেশ কয়েকবার গ্রেফতার হন কিন্তু প্রমাণের অভাবে প্রত্যেক সময় মুক্তি পান। ১৯৩২-৩৮ তিনি প্রেসিডেন্সি ও হিজলী বন্দী নিবাসে আটক থাকেন। হিজলি বন্দি নিবাসে বন্দি থাকা অবস্থায় তিনি ম্যালেরিয়ায় আক্রান্ত হন। ১৯৩০ সালে তিনি বাড়ি ছেড়ে দরিদ্র নারীদের জন্য একটি হোস্টেলের ম্যানেজার হিসেবে চাকরি নেন। সেখানে তিনি বিপ্লবীদের জন্য বোমা ও বোমা তৈরির সরঞ্জাম সংরক্ষণ করতেন এবং বহন করে আনতেন। ভারত ছাড়ো আন্দোলনে যোগ দিয়েও কারাবাস করেছেন তিন বছর (১৯৪২-৪৫)। দাংগা বিধ্বস্ত নোয়াখালী তে ত্রানের কাজ করেছেন এই বিপ্লবী। কর্মজীবনে শিক্ষকতা ছাড়াও মন্দিরা পত্রিকা সম্পাদনা করতেন কমলা দাশগুপ্ত। দেশ ভাগের পরে লিখেছিলেন তার আত্মজীবনী রক্তের অক্ষরে যা ১৯৫৪ সালে প্রকাশিত হয়। তিনি পরে লিখেছিলেন স্বাধীনতা সংগ্রামে বাংলার নারী (১৯৬৩) নামে আরো একটি গবেষণামূলক গ্রন্থ। গ্রন্থ দুটিতে তার বিপ্লবী ও রাজনৈতিক জীবনের নানা বিষয় উঠে এসেছে। কমলা দাশগুপ্ত ২০০০ সালের ১৯ জুলাই মৃত্যুবরণ করেন। ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ২২০। "দাশগুপ্ত, কমলা"। http://bn.banglapedia.org। সংগ্রহের তারিখ ১৩ জানুয়ারি ২০১৫।  |প্রকাশক= এ বহিঃসংযোগ দেয়া (সাহায্য) Constructing the image of a Woman Activist The History of Doing: An Illustrated Account of Movements for Women's Rights and Feminism in India, 1800-1990, By Radha Kumar, Kali for Women Organization, Published by Zubaan, 1993. আইএসবিএন ৮১-৮৫১০৭-৭৬-৯. Page 87. Retrieved:2008-08-02. পতি, ভাস্করব্রত (২২ ডিসেম্বর ২০১৬)। "দেশের প্রথম মহিলা জেল এখন আই আই টি'র গুদামঘর!"। গণশক্তি ডট কম। কলকাতা। ২০২২-০২-১৬ তারিখে মূল থেকে আর্কাইভ করা। সংগ্রহের তারিখ ২০১৬-১২-২২।  India Sisterhood is Global: The International Women's Movement Anthology, By Robin Morgan, Feminist Press, 1996. আইএসবিএন ১-৫৫৮৬১-১৬০-৬., 9781558611603. Page 303.Retrieved:2008-08-02 কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১০১-১০৬। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
জামাই ৪২০

জামাই ৪২০ প্রখ্যাত পরিচালক রবি কিনাগী পরিচালিত, শ্রী ভেঙ্কটেশ ফিল্মস এবং সুরিন্দর ফিল্মস প্রযোজিত ২০১৫ সালের একটি ভারতীয় বাংলা চলচ্চিত্র। এতে অভিনয় করেন সোহম চক্রবর্তী, হিরণ চট্টোপাধ্যায়, অঙ্কুশ হাজরা, মিমি চক্রবর্তী, পায়েল সরকার, নুসরাত জাহান । এই ছবিটি ২০১৫ সালের ২২শে মে মুক্তি পায়। সোহম চক্রবর্তী - শান হিরণ চট্টোপাধ্যায় - বিজয় পালকিওয়ালা অঙ্কুশ হাজরা - জয় চৌধুরী মিমি চক্রবর্তী - টিনা রায় পায়েল সরকার - জুলি নুসরাত জাহান - প্রিয়াঙ্কা ঢালী বিশ্বজিৎ চক্রবর্তী - চরণদাস পালকিওয়ালা, বিজয়-র বাবা মৌসুমি সাহা - বিজয়-র মা শঙ্কর চক্রবর্তী - রাঘব রায়, টিনা-র বাবা খরাজ মুখার্জী - রাজবল্লভ চৌধুরী, জয়-র বাবা মানসী সিনহা - জয়-র মা সুপ্রিয় দত্ত - ধনকৃষ্ণ ঢালী, প্র‌িয়াঙ্কা-র বাবা শান্তিলাল মুখোপাধ্যায় - পটলা পদা, জুলি-র দাদা বিশ্বনাথ বসু - সুমন্ত বাটলিওয়ালা প্রদীপ ধর - হোটেল ম্যানেজার মেঘনা হালদার - তনুকা সেন সব্যসাচী চক্রবর্তী (কথক) "COMEDY OF ERRORS ON THIS JAMAISHASHTI"। The Times of India। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ মে ২০১৫।  "Quality is more important to me than quantity: Nusrat Jahan"। Hindustan Times। ২৬ মে ২০১৫ তারিখে মূল থেকে আর্কাইভ করা। সংগ্রহের তারিখ ২০ মে ২০১৫।  ইন্টারনেট মুভি ডেটাবেজে জামাই ৪২০ (ইংরেজি)
পাঞ্জাবীর জন্য সাহিত্য অকাদেমি পুরস্কার বিজয়ীদের তালিকা

১৯৫৫ সাল থেকে প্রতি বছর সাহিত্য অকাদেমী কর্তৃক সাহিত্য অকাদেমী পুরস্কার দেওয়া হয়। এটি ভারতের ন্যাশনাল একাদেমি, লেখক ও তাদের কাজ, ভারতীয় সাহিত্যে বিশেষত পাঞ্জাবী সাহিত্য উন্নয়নে তাদের অসামান্য অবদানের জন্য, সেইসাথে অনুবাদের জন্য প্রদান করেন। ভারতে জ্ঞানপীঠ পুরস্কারের পর এটি দ্বিতীয় সর্বোচ্চ সাহিত্য পুরস্কার। ১৯৫৭, ১৯৫৮, ১৯৬০, ১৯৬৬ সালে কোন পুরস্কার দেওয়া হয় নি। "Akademi Awards (1955-2015)"। Sahitya Akademi। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৬।  দে স সাহিত্য অকাদেমি পুরস্কার প্রাপক অসমীয়া • বাংলা • বোড়ো • ডোগরি • ইংরেজি • গুজরাটি • হিন্দি • কন্নড় • কাশ্মীরি • কোঙ্কনি • মৈথিলি • মালয়ালম • মৈতেই • মরাঠি • নেপালি • ওড়িয়া • পাঞ্জাবি • রাজস্থানি • সংস্কৃত • সাঁওতালি • সিন্ধি • তামিল • তেলুগু • উর্দু •
পারব না আমি ছাড়তে তোকে

পারব না আমি ছাড়তে তোকে ২০১৫ সালের একটি বাংলা রোমান্টিক চলচ্চিত্র। এটি পরিচালনা করেন রাজ চক্রবর্তী এবং প্রযোজনায় শ্রী ভেঙ্কটেশ ফিল্মস ও সুরিন্দর ফিল্মস। বনি সেনগুপ্ত - শিবনাথ (শিবু) কৌশানি মুখার্জী - অপর্ণা (অপু) খরাজ মুখার্জী - অপুর বাবা মৌসুমি সাহা - অপুর মা তুলিকা বসু - শিবুর মা স্বস্তিকা দত্ত - কবিতা মানসী সিনহা - হাবুলের মা পিঙ্কি ব্যানার্জি - ললিতা সকল গানের গীতিকার প্রসেন; সকল গানের সুরকার ইন্দ্রদিপ দাসগুপ্ত। "The shooting of Raj Chakrabarty's Parbo Na Ami Charte Toke"। Times of India। Times News Network। ৩০ জুন ২০১৫। সংগ্রহের তারিখ ২০১৫-০৮-১৬।  Ganguly, Ruman (২৬ জুলাই ২০১৫)। "Selfie promotion for Parbona Ami Charte Toke!"। Times of India। সংগ্রহের তারিখ ২০১৫-০৮-১৬।  Parbona Ami Chartey Tokey Bengali Movie Songs Download
বহড়ু

বহড়ু হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার জয়নগর ১ ব্লকের অন্তর্গত একটি শহর। এই শহরটি জয়নগর থানার আওতাধীন। বহড়ু দক্ষিণবঙ্গের এক প্রাচীন জনপদ। রায়মঙ্গল কাব্যে উল্লেখ আছে 'বড়ুক্ষেত্র'-এর। মধ্যযুগের 'বড়ুক্ষেত্র' আজকের বহড়ু গ্রাম ও বহড়ুক্ষেত্র গ্রাম পঞ্চায়েত। ঊনবিংশ শতকের প্রথম ভাগে জনৈক নন্দকুমার বসু ইস্ট ইন্ডিয়া কোম্পানির লবণ বিভাগের দেওয়ান নিযুক্ত হন ও বহড়ুর জমিদারী লাভ করেন। তিনি কিছুকাল রাজপুতানার জয়পুর রাজ্যেরও দেওয়ান ছিলেন। সেই সময় তিনি বৃন্দাবনের তিন প্রধান দেবতা গোবিন্দ, গোপীনাথ ও মদনমোহনের জন্য তিনটি মন্দির নির্মাণ করার অনুমতি চান জয়পুরের রাজার কাছে। জয়পুরের রাজার অনুমতি পেয়ে ১৮১৯ থেকে ১৮২১ সালের মধ্যে তিনি জয়পুরে তিনটি মন্দির নির্মাণ করেন। এরপর তিনি স্থির করেন যে তার বৃদ্ধা মায়ের জন্য বহড়ুতেই মথুরা-বৃন্দাবন স্থাপন করবেন। সেই মত তিনি জয়পুর রাজ্যের চুনার থেকে পাথর ও স্থপতি আনিয়ে বহড়ুতে শ্যামসুন্দরের মন্দির নির্মাণ করেন। ১৮২৫ সালে মন্দিরের গাত্রে দেওয়ালচিত্র অঙ্কন করেন বর্ধমান জেলার দাঁইহাটের শিল্পী গঙ্গারাম ভাস্কর। পরবর্তীকালে বসু পরিবার বহড়ুতে পাঁচটি শিব মন্দির নির্মাণ করেন। বহড়ু গ্রামটি জয়নগর মজিলপুর শহরের পাঁচ কিলোমিটার উত্তরে অবস্থিত। এটি সড়কপথে কুলপি রোড ও রেলপথে শিয়ালদহ-নামখানা লাইন দ্বারা দক্ষিণ চব্বিশ পরগণা জেলার অন্যান্য স্থান ও কলকাতার সাথে সুসংযুক্ত। ১৮৫৬ সালে স্থাপিত বহড়ু উচ্চ বিদ্যালয় একটি বাংলা মাধ্যমের সরকারী সহশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৯৫৪ সালে স্থাপিত বহড়ু উচ্চ বালিকা বিদ্যালয় একটি বাংলা মাধ্যমের সরকারী স্ত্রীশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৮৬০ সালে স্থাপিত হয় বহড়ু বালিকা মুক্ত প্রাথমিক বিদ্যালয়। এটি একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব ক্রীড়াঙ্গণ আছে ও মিড ডে মিলের ব্যবস্থা আছে। ২০০১ সালে প্রতিষ্ঠিত বহড়ু দীঘিরপাড় মুক্ত প্রাথমিক বিদ্যালয় একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব গ্রন্থাগার ও ক্রীড়াঙ্গণ আছে ও মিড ডে মিলের ব্যবস্থা আছে। ১৯৯৮ সালে স্থাপিত বহড়ু চিলড্রেন্‌স্‌ অ্যাকাডেমি একটি বাংলা মাধ্যমের বেসরকারী প্রাথমিক সহশিক্ষা প্রতিষ্ঠান। এছাড়া দীঘিরপাড়ে একটি অস্বীকৃত মাদ্রাসা আছে। ঘোষ, বিনয় (জানুয়ারী ১৯৮০)। পশ্চিমবঙ্গের সংস্কৃতি। প্রকাশ ভবন। পৃষ্ঠা 237–239।  |সংগ্রহের-তারিখ= এর |ইউআরএল= প্রয়োজন (সাহায্য)